Anna prinsessa í móttökunni í höllinni í gær . vísir / Getty Svo virtist sem Elísabet II Englandsdrottning væri hissa á því að dóttir sín , Anna prinsessa , stæði ekki með sér og Karli Bretaprins til þess að taka á móti Donald Trump , Bandaríkjaforseta , og konu hans , Melaniu Trump , við móttöku í Buckingham-höll í gær . Drottningin bauð þjóðarleiðtogum til móttöku í tilefni 70 ára afmælis Atlantshafsbandalagsins ( NATO ) en á meðal þeirra sem mættu í móttökuna var Katrín Jakobsdóttir , forsætisráðherra . Í myndbandi sem tekið var í höllinni í gær þar sem Trump og Melania mæta til móttökunnar sést Anna prinsessa vera fyrir aftan þau . Hún stendur svo í dyrunum á meðan hjónin heilsa drottningunni og prinsinum en á einum tímapunkti bendir móðir hennar til hennar . Anna yppir þá öxlum og er viðstöddum nokkuð skemmt , að minnsta kosti hlæja þeir að atvikinu sem sjá má í spilaranum hér fyrir neðan .